Cornu

CornuCornu  apud omnes fere auctores; cornum forma additicia in nominativo/accusativo singulari invenitur, sicut Ov. Met. 2.874 [alibi cornu]; Col. Rust. 6.2.7 per cornum [sed per cornu quinquies]; etc. est rigida acutaque prominentia ossea aut ceratinea, quae ex capite bestiarum aliquarum, praesertim artiodactylorum, consurgit. Alia cornigera, sicut rhinoceros unicornis, cornu unum habent, alia bicornia sunt. Praeterea, in capite nonnullorum reptilium, inter quae Bitis cornuta, sunt vera cornua parvula, et olim quidem dinosauriorum herbivororum multorum. In mythologia unicornis unum rectum et admodum longum cornu habet.

Sensu latiore cornu res (1.) similes forma, (2.) ex cornu factas significat, sicut 
 per metaphoram: alam exercitus,Caes. Gall. 1.52 et alibi; Liv. 9.40.3 et alibi lunam crescentem,Verg. Georg. 1.433; Ov. Met. 1.11; 2.117 ramos fluviales,Ov. Met. 9.774. Unde fit, ut di fluviales sicut Achelous (Ov. Am. 3.6.35; Stat. Theb. 7.416) et Eridanus (Verg. Georg. 4.371) cornigeri depingerentur. flexum litoris portum ligulamve facientem,Cic. Att. 9.14.1; Ov.  Met. 5.410 conum galeae in quo cristae positae erant,Verg. Aen. 12.89; Liv. 27.33.2) summum montem,Stat. Theb. 5.532; Curt. 3.4.4 dentes elephantorum,Varro, Lat. 7.39; Plin. Nat. 18.2 antennam insecti,Plin. Nat. 9.95 et alibi, verrucam capitis,Hor. Sat. 1.5.58 etc.
 per metonymiam: membranam oculi,Plin. Nat. 11.148 ungulam,Cato, Agr. 72; Verg. Georg. 3.88 rostrum aviarium,Ov. Met. 14.502 arcum,Verg. Buc. 10.59; Ov. Met. 5.383 instrumentum inflatile,Lucr. 2.620; Verg. Aen. 7.615; Ov. Met.  1.98; 3.533; Hor. Carm. 1.18.14; 2.1.17Varro, Lat. 5.117 "cornua, quod ea, quae nunc sunt ex aere, tunc fiebant bubulo e cornu. latera lyrae,Cic. N.D. 2.57.144; 2.59.149 lecythum olei,Hor. Sat. 2.2.61 infundibulum,Verg. Georg. 3.509; Col. Rust. 6.2.7 etc.

Notae

Cornu copiae

Nexus externi

Categoria:Anatomia